
I. PAMATNOSACĪJUMI 

1. Autokrosa Ziemas kauss ir sacensību seriāls sportistiem ar autokrosam un rallijkrosam sagatavotām automašīnām.
2. Autokrosa Ziemas kauss ir atklātas daudzposmu sacensības (turpmāk – Kauss), kuru norisi reglamentē LAF Nacionālais sporta kodekss (turpmāk – Kodekss), šis nolikums (turpmāk  –  Kausa  nolikums),  tā  papildinājumi un Komisijas apstiprināti 2025. un 2026. gada tehniskie noteikumi.

3. Kausa nolikums un tam pakārtotie dokumenti tiek rakstīti un publicēti latviešu valodā. Tie var būt tulkoti citās valodās, taču strīda gadījumā noteicošais ir Kausa nolikums latviešu valodā.

4. Kausa ietvaros atbilstoši kopvērtējuma rezultātiem tiek noteikts Kausa ieguvējs:       
1) Nacionālā klase – braucēju individuālā ieskaite vienas ass piedziņas krosa mašīnām, atbilstošām Latvijas autokrosa čempionāta 1600, 2000 Super, VAZ Klasika, Open (izņemot pilnpiedziņas automašīnas), Latvijas-Lietuvas rallijkrosa čempionāta Super 1600, Super 2000 klašu pamatprincipiem (piedziņa, motora darba tilpums).

Šajā klasē atļauts piedalīties braucējiem ar mašīnām, kuras atbilst 2025. un 2026. gada Latvijas autokrosa čempionāta tehniskajiem noteikumiem un 2025. un 2026. gada Latvijas rallijkrosa čempionāta tehniskajiem noteikumiem. Iespējamas atkāpes no šiem noteikumiem, konsultēties ar Krosa komisijas tehniskā dienesta pārstāvi.
2) 4WD klase – braucēju individuālā ieskaite pilnpiedziņas automašīnām, atbilstošām Latvijas autokrosa čempionāta Open un  Latvijas rallijkrosa čempionāta Supercar pamatprincipiem.
5. Kausa posmā abas klases var tikt apvienotas, ja 4WD klasē startē ne vairāk par 2 dalībniekiem. Ziemas kausa kopvērtējumā šādā situācijā 4WD braucēju rezultāti netiek vērtēti Nacionālās klases ieskaitē, un otrādi.

6. Kausa posma rīkotājs (turpmāk – rīkotājs) ne vēlāk kā 10 dienas pirms attiecīgā posma norises dienas iesniedz apstiprināšanai Komisijas padomē papildus nolikumu (turpmāk – posma nolikums), ar iespēju kopīgi ar LAF Krosa komisijas Padomi koriģēt sacensību norises datumu atbilstoši laika apstākļiem.
7. Saskaņā ar Kodeksa, šī Kausa nolikuma un posma nolikumu prasībām, sacensības tiesā attiecīgā posma rīkotāja izvēlēta un Komisijas apstiprināta tiesnešu kolēģija.

8. Kauss izcīņas posmi notiek Komisijas licencētās trasēs. Trases apraksts un tās atrašanās vieta tiek publicēta katra Kausa posma nolikumā.

9. Oficiālās personas:
Sacensību komisārs

Sacensību galvenais tiesnesis 
Sacensību galvenais sekretārs
Tehniskās komisijas vadītājs 
Distances priekšnieks
Dalībnieku tiesnesis

Distances tiesneši

Fakta tiesneši:

starta tiesneši

pāragra starta tiesneši finiša tiesneši

10. Sacensību kalendārs un norises vieta tiek publicēta www.laf.lv un www.autocross.lv. Komisijas apstiprinātais sacensību kalendārs paredz Autokrosa Ziemas kausa 2026 norisi laika periodā no 2025. gada 07. decembra līdz 2026. gada 22. martam, ieskaitot. Lai Ziemas kausa izcīņa būtu uzskatāma par notikušu, jābūt aizvadītiem vismaz 3, bet ne vairāk kā 5 posmiem.
11. Kausa posmu norises laiks un vieta var tikt koriģēts atkarībā no laika apstākļiem un trašu atbilstības Komisijas nosacījumiem, informāciju publicējot www.folkreiss.lv un www.autocross.lv.
12. Kausa nolikums un tā papildinājumi tiek paziņoti interneta mājas lapā www.folkreiss.lv, kā arī Kausa attiecīgā posma norises dienā uz oficiālā informācijas stenda Kausa norises vietā.

13. Par šajā nolikumā neatspoguļotiem jautājumiem lēmumu pieņem:

- Sacensību komisārs, ja lēmums tiek pieņemts Kausa attiecīgā posma norises laikā;

- Komisijas padome, ja lēmums tiek pieņemts citā laikā.

14. Kausa attiecīgā posma nolikuma sacensību programmā tiek iekļauts (rekomendējoši): 
(Datums) ,  (plkst. laiks) … - …    
Dalībnieku parks atvērts

(plkst. laiks) … - …            Dalībnieku reģistrācija, dokumentu pārbaude

(plkst. laiks) … - …            Automašīnu tehniskā pārbaude

(plkst. laiks) …                  Dalībnieku sapulce (ja tāda tiek organizēta)

(plkst. laiks) … - …            Brīvie treniņi

(plkst. laiks) …                  Sacensību atklāšana vai 1.starts

15. Vadoties  no  sacensību  dalībnieku  skaita  un  laika  apstākļiem,  sacensību  galvenais tiesnesis un/vai sacensību komisārs attiecīgā posma norises dienā, var mainīt posma nolikumā noteikto sacensību programmu, paziņojot to dalībnieku sapulcē, ja tāda tiek organizēta, un uz oficiālā informācijas stenda (obligāti).

II. SACENSĪBU AUTOMAŠĪNAS

16. Sacensību automašīnām jābūt sagatavotām atbilstoši Komisijas attiecīgo klašu automašīnu tehniskajiem noteikumiem 2025.gadam vai 2026. gadam.

17. Starta numurus  izgatavo  braucējs  un  to  izkārtojumam  un  izmēriem  ir  jābūt  atbilstošiem attiecīgās klases automašīnu tehniskajiem noteikumiem 2025. vai 2026. gadam. Sacensību rīkotājam ir tiesības mainīt dalībnieka pieteikto starta numuru, ja tas sakrīt ar jau pieteikta dalībnieka starta numuru.
18. Kausa attiecīgā posma rīkotājam ir tiesības sacensību dienā izvietot reklāmu uz sacensību automašīnām.  
III. PIETEIKUMI, DALĪBNIEKI

19. Sportistiem, kuri vēlas piedalīties sacensībās, līdz sacensību posma  Nolikumā norādītajam datumam ir jāreģistrējas interneta vietnē www.folkreiss.lv.
20. Dalībniekam,  kurš  nosūtījis  pieteikumu  un  nevar  sacensībās  piedalīties,  pieteikums nekavējoties ir jāatsauc, pretējā gadījumā Komisija var piemērot sodu.

21. Krosa komisijas kausā  atļauts piedalīties braucējiem ar krosa A, B(AX),B(RX) un C, D(FR) līmeņa licencēm.
22. Sacensību dalībnieku reģistrācija un dokumentu pārbaude notiek sacensību sekretariātā, saskaņā ar Kausa attiecīgā posma nolikumā noteikto sacensību programmu.

23. Reģistrācijas laikā sportists uzrāda licenci, paziņo par savu oficiālo pārstāvi, ja tāds ir. Pieteicēja licence nav jāuzrāda, ja braucējs pats ir pieteicējs.

24. Dalības maksa 80 eiro katrā kausa posmā. Dalības maksu sacensību rīkotājs var samazināt, nosakot tā apmēru attiecīgā posma nolikumā vai  palielināt, ja pieteikums ir atsūtīts vēlāk nekā paredzēts attiecīgo sacensību nolikumā.

IV. TEHNISKĀ PĀRBAUDE

25. Sacensībās aizliegts startēt braucējam, kura automašīnai nav veikta tehniskā pārbaude.

26. Sacensību  automašīnu  tehniskā  pārbaude  notiek  saskaņā  ar  Kausa  attiecīgā  posma nolikumā noteikto sacensības programmu Kausa attiecīgā posma rīkotāja norādītajā vietā.

27. Dalībnieks, kurš nokavējis tehnisko pārbaudi, var to veikt vēl 60 minūšu laikā pēc Kausa attiecīgā posma nolikuma sacensību programmā noteiktā pamatlaika beigām, samaksājot soda naudu 15 EUR 
28. Sacensību  tehniskajai  komisijai  jānodrošina  sporta  automašīnu trokšņu mērīšanas ierīces.

29. Sacensību rīkotājam jānodrošina tehniskajai komisijai atbilstoša darba vieta, pasargāta no klimatisko apstākļu iedarbības.

30. Automašīnu  papildus  tehniskā  pārbaude,  ar  sacensību  tehniskās  komisijas  vadītāja, galvenā tiesneša un  sacensību  komisāru  lēmumu,  var notikt  jebkurā sacensību  brīdī, izņemot brauciena laiku.

31. Dalībniekam automašīnas tehniskās pārbaudes laikā jāuzrāda sacensību dalībnieka kartīte,   automašīnas   sporta   tehniskā   pase,   drošības   karkasa   sertifikāts,   braucēja ekipējums.

V. SACENSĪBU VISPĀRĪGIE NOTEIKUMI

32. Sacensību dalībnieki saņem ar sacensību un atsevišķu posmu norisi saistīto informāciju oficiālajā informācijas stendā.
33. Starta procedūra sākas ar plāksnītes ar uzrakstu “5 sekundes” parādīšanu. Pēc tam starts tiek dots ar gaismas signālu, kas iedegas, vai citādi, kas tiek atrunāts posma nolikumā un dalībnieku sapulcē, ja tāda tiek organizēta.
34. Starta zonā jebkurā sacensību brīdī drīkst uzturēties tikai attiecīgā brauciena dalībnieki un tiesneši,  ja  sacensību  galvenais  tiesnesis  vai  starta  tiesnesis  nav  pieaicinājis  citas personas. Aizliegta starta zonas nesankcionēta apstrāde kāda braucēja interesēs.
35. Starta laukumā jāiebrauc ar savas automašīnas motora spēku visos braucienos (treniņbraucienos, kvalifikācijās, finālbraucienos). 

36. Par startējušu sacensībās tiek uzskatīts jebkurš braucējs, kurš izgājis automobiļa tehnisko apskati un šķērsojis starta līniju treniņbraucienā vai kvalifikācijas braucienā ar sava automobiļa dzinēja spēku.

37. Par pāragru startu uzskata gadījumu, ja automašīna šķērso starta līniju pirms dots starta signāls.

38. Ja divas vai vairāk automašīnas pārtrauc braucienu viena un tā paša apļa laikā, tās tiek klasificētas atbilstoši tai vietai, kuru tās ieguva, pēdējoreiz šķērsojot finiša līniju, vai atbilstoši to pozīcijai starta laukumā, ja tās izstājušās pirmā apļa laikā.
39. Karogu signāli atbilst Komisijas apstiprinātam nolikumam par karogiem.

40. Ja braucējam brauciena laikā parāda melno karogu, viņam uzreiz jāatgriežas dalībnieku parkā, finālbrauciena laikā viņam automašīna jānovieto slēgtajā parkā. Par melnā karoga parādīšanas iemeslu sacensību galvenais tiesnesis dalībnieku informē rakstiski.

41. Ja brauciena lakā mašīnai ir atrauta vai „plīvojoša” virsbūves detaļa, kas ir bīstama citiem braucējiem, tiesnešiem vai skatītājiem, vai ierobežo braucēja redzamību, piem., atvērts motora pārsegs, galvenajam tiesnesim ir tiesības apturēt braucēju.
42. Finālbraucienā  finišējušās  automašīnas  uzreiz  pēc  pēdējā  brauciena,  kurā  braucējs piedalījies, jānogādā slēgtajā parkā. Automašīnām jāpaliek slēgtajā parkā ne mazāk kā 30 minūtes pēc pagaidu rezultātu publicēšanas un līdz atļaujai izbraukt, ko dod sacensību komisārs. Slēgtajā parkā atļauts atrasties tikai braucējiem, tehniskās komisijas locekļiem un tehniskās komisijas pieaicinātām personām.

43. Ja brauciena finiša karogs netīši vai kāda cita iemesla dēļ tiek rādīts pirms vadībā esošā automašīna nav veikusi šajā braucienā paredzēto apļu skaitu, sacensību komisārs var nozīmēt atkārtotu startu.

44. Ja  brauciena  finiša  karogs  netīši  parādīts  novēloti,  galīgo  vietu  sadalījumu  nosaka rezultāti pēc braucienā paredzēto apļu skaita.

45. Ja  sacensības  nepieciešams  steidzami  pārtraukt  drošības  iemeslu  vai  pāragra  starta gadījumā, braucēji par to jābrīdina ar sarkana karoga parādīšanu uz starta-finiša līnijas un visos distances tiesnešu posteņos. Tas nozīmē, ka braucējiem nekavējoties jāpārtrauc sacensības un lēni jāpārvietojas, sekojot distances tiesnešu norādījumiem.

46. Sacensību galvenais tiesnesis izlemj, kuras automašīnas tiek pielaistas pie atkārtota starta.

47. Atkārtoti starti tiek atļauti tikai gadījumā:

· ja brauciens apturēts ar sarkano karogu;

· ja brauciena beigu signāls netīši vai kāda cita iemesla dēļ tiek dots pirms vadībā esošā automašīna nav veikusi šajā braucienā paredzēto apļu skaitu.

48. Pie atkārtota starta tiek pielaisti vienīgi pirmā starta dalībnieki.

49. Ja finālbrauciens tiek apturēts ar sarkano karogu un, ja tiek dots atkārtots starts, braucējs, kurš piedalījies pirmajā startā un nepiedalās atkārtotajā startā, tiks ierindots pirms braucēja, kurš nav startējis.

50. Ja braucējs startā, traucējot, izraisot bloķēšanu vai izdarot tīšu pāragru startu, tīšām dod iemeslu atkārtotam startam, saskaņā ar sacensību komisāra lēmumu attiecīgo braucēju var izslēgt no sacensībām.

51. Iebraucot starta zonā braucējam jābūt pareizi piesprādzētam pie sava sēdekļa ar drošības jostām.

52. Katrā kvalifikācijas braucienā, pusfinālā vai fināla braucienā sportistam jāveic Džokera aplis, ne vairāk un ne mazāk kā vienu reizi.
53. Sacensību brauciena laikā aizliegta jebkāda veida sarunu komunikācija starp sportistu un viņa komandu (radiosakari, telekomunikāciju sakari, u.c.). Sods – izslēgšana no attiecīgā brauciena.
54. Kausa  posmu  norises  laikā  var  tikt  veikta  dopinga  un  alkohola  kontrole.  Dopinga kontroles procedūra un aizliegto vielu saraksts atbilstoši Pasaules Antidopinga aģentūras un FIA noteikumiem. Alkohola kontroli drīkst veikt arī sacensību organizatora pārstāvis, izmantojot alkometru. Noteiktās normas (0 promiles) pārsnieguma gadījumā braucējs tiek izslēgts no attiecīgajām sacensībām. Komisijas padome pēc sacensībām var lemt par attiecīgā dalībnieka sodīšanu atbilstoši Kodeksa nosacījumiem.

VI. SACENSĪBU NORISE

55. Treniņbraucieni:

56. Dalība treniņbraucienos nav obligāta, bet tiek rekomendēta, tā dodot iespēju sportistam

iepazīties ar sacensību trasi.

57. Treniņbraucienos braucēji startē atsevišķi ar starta tiesneša noteiktu intervālu un pēc dotās atļaujas ar zaļu karogu.

58. Katrs braucējs var veikt ne vairāk kā trīs (3) apļus vienā reizē. Sacensību galvenais tiesnesis var noteikt lielāku treniņbraucienu reižu skaitu, lielāku vai mazāku veicamo apļu skaitu.
59. Izbraucot  treniņbraucienos,  braucējs  uzrāda  starta  tiesnesim  dalībnieka  kartīti  ar tehniskās komisijas atzīmi, lai pārliecinātos, ka attiecīgā sporta automašīna ir veiksmīgi izgājusi tehnisko   pārbaudi. Starta tiesnesis veic atzīmi uz kartītes, tā fiksējot izbraukšanas faktu treniņbraucienos, un kontrolētu, lai braucēji nepiedalītos treniņa braucienos atkārtoti.

60. Kvalifikācijas braucieni:

61. Posma ietvaros sacensību dalībnieki aizvada četrus kvalifikācijas braucienus un katrā kvalifikācijas braucienā jāveic 4 apļi. Sacensību komisāram ir tiesības koriģēt kvalifikācijas sēriju, braucienu un  brauciena apļu skaitu, paziņojot to dalībnieku sapulcē, ja tāda tiek organizēta, un uz oficiālā informācijas stenda (obligāti).

62. Kvalifikācijas braucienos sportisti startē no vienas, divām, trim vai vairāk starta rindām, dalībnieku skaits katrā grupā ir robežās no 6 līdz 10, ko nosaka sacensību galvenais tiesnesis. Sacensību galvenajam tiesnesim ir tiesības koriģēt startējošo skaitu un starta vietu izkārtojumu, ja tas nav pretrunā ar sportistu vienlīdzīgu iespēju principiem.

63. Ja dalībnieku skaits sacīkstēs ir lielāks par 10, tiek veidotas divas kvalifikācijas grupas ar pēc iespējas līdzīgu dalībnieku skaitu grupās. Ja dalībnieku skaits ir lielāks par 20, tiek veidotas trīs kvalifikācijas grupas ar pēc iespējas līdzīgu dalībnieku skaitu grupās. Grupa ar lielāko dalībnieku skaitu kvalifikācijas sērijas braucienā startē pēdējā. Sportistu sadalījumu grupās nosaka izloze, pieļaujot sekretariāta ieviestus īpašus nosacījumus saistībā ar divu vai vairāku braucēju startu ar vienu automašīnu. Pieļaujama grupu skaita izlīdzināšana sacensību gaitā. Ja kādā no grupām veidojas divu dalībnieku iztrūkums attiecībā pret citu grupu dalībnieku skaitu, skaitu var izlīdzināt, grupā iekļaujot tobrīd savas grupas zemākajā vietā esošo sportistu no grupas ar lielāko dalībnieku skaitu, vai no attiecīgās grupas tuvākās grupas (vispirms pretēji grupu alfabētiskajam sadalījumam). Sacensību galvenais tiesnesis patur tiesības koriģēt šo punktu, ja tas nav pretrunā ar sportistu vienlīdzīgu iespēju principiem.

64. Kvalifikācijas braucienu starta vietas nosaka izloze. Pirmajā izlozē sportisti nosaka grupu sastāvu un starta vietu 1. un 2. kvalifikācijas braucienam. 1. kvalifikācijas braucienā sportisti startē atbilstoši izlozes noteiktajai secībai, 2. kvalifikācijas braucienā sportisti startē pretēji izlozes noteiktajai secībai. Otrajā izlozē sportisti nosaka grupu sastāvu un starta vietu 3. un 4. kvalifikācijas braucienam. 3. kvalifikācijas braucienā sportisti startē atbilstoši izlozes noteiktajai secībai, 4. kvalifikācijas braucienā sportisti startē pretēji izlozes noteiktajai secībai. Ja notikušas izmaiņas kvalifikācijas braucienu skaitā, sākot ar 3. kvalifikācijas braucienu starta secību nosaka sacensību galvenais tiesnesis, ievērojot sportistu vienlīdzīgu iespēju principus.

65. Sportisti ieņem starta vietas atbilstoši attiecīgā brauciena paredzētajai starta vietai, kur pirmā starta vieta ir  starta laukuma iekšmalā  attiecībā pret  trases  pirmo  pagriezienu (sportisti startēšanas vietu starta laukumā neizvēlas).

66. Kvalifikācijas rezultātus nosaka kvalifikācijas braucienos izcīnīto punktu summa.

67. Par uzvaru kvalifikācijas braucienā sportists punktus pēc sistēmas 15-12-10-8-6-5-4-3-2-1, kur 15 punktus saņem brauciena pirmās vietas ieguvējs, 1 punktu saņem brauciena 10. vietas ieguvējs. Par veiktu kvalifikācijas braucienu tiek uzskatīts brauciens, kurā sportists veicis visus Nolikumā, dalībnieku sapulcē, ja tāda tiek organizēta, un oficiāla ziņojuma izziņotos paredzētos apļus.

68. Sportists, kurš nefinišē kvalifikācijas braucienā, vai nav veicis pilnu brauciena distanci, saņem 0 punktus.

69. Sportists, kurš nestartē kvalifikācijas braucienā, saņem -3 (mīnus trīs) punktus.

70. Sportists, kurš izslēgts no brauciena, saņem -10 (mīnus desmit) punktus.

71. Sportists,  kurš  veicis  pāragru  startu,  saņem  -5  (mīnus  pieci)  punktus. Pāragra starta gadījumā brauciens netiek apturēts. Apzinātas pāragra starta veikšanas gadījumā sportists tiek izslēgts no brauciena, par viņa turpmāko dalību sacensības lemj galvenais tiesnesis.

72. Sportists, kurš brauciena laikā nav veicis Džokera apli, vai veicis to vairāk par vienu reizi, tiek izslēgts no brauciena un saņem -9 (mīnus deviņi) punktus.
73. Sportists, kurš braucienu aizvadījis ar neatbilstošu vai maldinošu starta numuru, saņem sodu -1 punkts no attiecīgajā braucienā izcīnīto punktu skaita (15-1, 12-1, utt).

74. Dalībniekam, kurš bez attaisnojoša iemesla vai brīdinājuma kavējis sacensību pieteikuma nosūtīšanu, vai pieteikumu nav nosūtījis, tiek atņemts viens punkts (-1) no attiecīgā posma kvalifikācijas rezultātiem.
75. Kvalifikācijas kopvērtējumā augstāku vietu izcīna sportists ar lielāku kvalifikācijas braucienos izcīnīto punktu summu. Vienādas punktu summas gadījumā kvalifikācijas kopvērtējumā augstāku vietu saņem sportists, kurš braucienos guvis vairāk augstāku vietu. Ja šis rādītājs ir vienāds, augstāku vietu saņem sportists, kurš no iesaistītajiem dalībniekiem kādā no braucieniem startējis no zemākās starta vietas
76. Kvalificēšanās A finālam nosacījumi 

77. Sacensību turpmāko norisi pēc kvalifikācijas braucieniem nosaka dalībnieku skaits Kausa izcīņas posmā:

78. Ja Kausa izcīņas posmā piedalās ne vairāk kā 12 dalībnieki:

Notiek A fināls, kurā startē visi dalībnieki, atbilstoši kvalifikācijā izcīnītajām A fināla starta vietām

79. Ja Kausa izcīņas posmā piedalās 13 līdz 22 dalībnieki:

· A finālam pēc kvalifikācijas kvalificējas pirmo desmit vietu ieguvēji

· Notiek B fināls, kura pirmo divu vietu ieguvēji kvalificējas A finālam (B finālu var atcelt nepietiekama dalībnieku skaita dēļ)

80. Ja Kausa izcīņas posmā piedalās 23 un vairāk dalībnieki:

· A finālam pēc kvalifikācijas kvalificējas pirmo sešu vietu ieguvēji

· Notiek divi pusfināli, kuros pirmo trīs vietu ieguvēji katrā kvalificējas A finālam

81. B fināls/Pusfināli

82. B fināla gadījumā A finālā kvalifikācijas kopvērtējuma secībā iekļūst desmit dalībnieki. Atlikušās divas A fināla vietas ieņem B fināla pirmo divu vietu ieguvēji.

83. Pusfinālu gadījumā A finālā kvalifikācijas kopvērtējuma secībā iekļūst seši dalībnieki. Atlikušās sešas A fināla vietas ieņem katra pusfināla pirmo trīs vietu ieguvēji.

84. Pusfināla un B fināla apļu skaits ir 5 apļi. Pusfinālā un B finālā sportisti startē no, maksimums, piecām rindām, pēc principa 3-2-3-2-3. Iespējami citi starta izkārtojuma veidi, par kuriem informē sacensību galvenais tiesnesis.

85. Pusfinālus sadala pēc kvalifikācijas rezultātiem. 1. pusfinālā no attiecīgās secības starta vietām startē kvalifikācijas 7., 9., 11., 13., 15., 17., 19., 21., 23., 25., 27. un 29. vietas ieguvējs. 2. pusfinālā no attiecīgās secības starta vietām startē kvalifikācijas 8., 10., 12., 14., 16., 18., 20., 22., 24., 26., 28. un 30. vietas ieguvējs.

86. pusfināla uzvarētājs A finālā startē no augstākas starta vietas nekā 2. pusfināla uzvarētājs, tāpat tiek salīdzināti arī pusfinālu otro un trešo vietu ieguvēji.

87. Kausa izcīņas posma noslēguma rezultātos pusfinālu 4. līdz 12. vietas ieguvēji tiek sarindoti ar priekšroku 1. pusfināla dalībniekiem vienādu pusfināla vietu salīdzināšanā (13. vietu posmā izcīna 1. pusfināla 4. vietas ieguvējs, 14. vietu posmā izcīna 2. pusfināla 4. vietas ieguvējs, utt).
88. Pusfināla/B fināla braucienā pāragra starta gadījumā brauciens tiek apturēts, bet vainīgais sportists saņem sodu – veikt papildu Džokera apli vai, ja Džokera aplis ir īsāks nekā pamattrase, neveikt Džokera apli. Tā paša braucēja atkārtoti veikta pāragra starta gadījumā attiecīgais braucējs tiek izslēgts no no brauciena.

89. Finālbrauciens
90. A fināla apļu skaits ir 7 apļi, to skaitā 1 obligāts Džokera aplis.

91. Finālbraucienā startējošo dalībnieku skaita maksimums – 12.

92. Finālbrauciena starta vietas nosaka kvalifikācijas kopvērtējumā ieņemto vietu secība un B fināla vai pusfinālu rezultāti.

93. Finālbraucienā sportisti startē no, maksimums, piecām rindām, pēc principa 3-2-3-2-3. Iespējami citi starta izkārtojuma veidi, par kuriem informē sacensību galvenais tiesnesis.

94. Finālbrauciena pirmās starta vietas īpašnieks var izvēlēties sev vēlamo starta vietu. Attiecīgi, katras nākamās starta vietas īpašnieks izvēlas kādu no atlikušajām starta vietām savā rindā.

95. Ja sportists nevar startēt finālbraucienā, viņa vieta starta laukumā paliek brīva. Finālbraucienā startē tikai finālbraucienam kvalificējušies sportisti (nenotiek sabīdīšana).
96. Finālbraucienā pāragra starta gadījumā brauciens tiek apturēts, bet vainīgais sportists saņem sodu – veikt papildu Džokera apli vai, ja Džokera aplis ir īsāks nekā pamattrase, neveikt Džokera apli. Tā paša braucēja atkārtoti veikta pāragra starta gadījumā attiecīgais braucējs tiek izslēgts no no brauciena.
97. Ja sportists finālbraucienā (arī B finālā un pusfinālā) neveic vispār, vai veic vairāk nekā vienu reizi Džokera apli, viņš no brauciena tiek izslēgts un gala rezultātos ieņem pēdējo vietu no finālbraucienā startējušo skaita. Noteikums neattiecas uz 95. punktā minēto situāciju.
98. Ja no finālbrauciena (arī B fināla vai pusfināla) tiek izslēgts vairāk nekā viens sportists, gala rezultātos pozīcijas sadala pēc fināla starta vietu secības.

99. Sportistu automašīnas, kas piedalījušās finālbraucienā, tiek novietotas slēgtajā parkā, kur tām bez Tehniskās komisijas atļaujas un uzraudzības aizliegts veikt jebkādus remonta darbus. 
VII. SODI

100. Viena brauciena ietvaros vairāku un vienādu sodu piemērošanas situācijā, (piem., vienāda pozīcijas   soda   piešķiršanas   situācijā),   lai   noteiktu   attiecīgā   kvalifikācijas   un finālbraucienu gala rezultātu, sodu piemērošana tiek veikta atbilstoši notikumu hronoloģijai.

101. Papildus  soda  tabulā  noteiktiem  sodiem,  sacensību komisārs atbilstoši savām pilnvarām, drīkst piešķirt sodus par sacensību nolikumā neatrunātajiem jautājumiem
	
	Pārkāpums
	Sods
	Lēmumu pieņem

	101.1.
	Piedalīšanās sacensībās ar automašīnu un drošības ekipējumu, kuri neatbilst tehnisko noteikumu prasībām 
	Aizliegts startēt
	Sacensību komisārs

	101.2.
	Nederīga braucēja licence un nesamaksāta dalības nauda, reģistrācijas maksa
	Aizliegts startēt
	Sacensību komisārs

	101.3.
	Automašīnas neatbilstība drošības prasībām
	Aizliegts startēt
	Sacensību komisārs

	101.4.
	Novēlota ierašanās uz starta laukumu, ja tas tiek uzskatīts par sacensību laika kavēšanu
	Tiek izslēgts no brauciena (DNS) 


	Sacensību galvenais tiesnesis

	101.5.
	Braukšana ārpus trases ar četriem automašīnas riteņiem, tādējādi iegūstot priekšrocības, tas ir, saīsinot veicamo distanci, tādējādi iegūstot labāku laiku un/vai vietu, pret citiem braucējiem:
	Brīdinājums vai izslēgts no brauciena
	Sacensību galvenais tiesnesis

	101.6.
	Apdzīšana dzelteno karogu zonā (ieskaitot apdzīšanas uzsākšanu un pabeigšanu)
	Izslēgts no brauciena
	Sacensību galvenais tiesnesis

	101.7.
	Šķēršļa (stāvošās mašīnas) aizķeršana dzelteno karogu zonā
	Pirmais ziņojums: Brīdinājums

Nākamais ziņojums: Izslēgts no brauciena
	Sacensību galvenais tiesnesis

	101.8.
	Sadursme ar šķērsli dzelteno karogu zonā
	Izslēgts no brauciena
	Sacensību galvenais tiesnesis

	101.9.
	Zilo karogu neievērošana jeb ātrāka braucēja nepalaišana garām. Kad tas tiek parādīts, attiecīgajam vadītājam pēc iespējas ātrāk jāpalaiž garām ātrāk braucošā(s) automašīna(s), un, ja divi brīdinājumi tiek ignorēti, viņš saņems sodu.
	Izslēgts no brauciena
	Sacensību galvenais tiesnesis

	101.10.
	Braucējs iebrauc vai izbrauc no džokera sadaļas tā, lai tas neradītu bīstamību un netraucētu citiem braucējiem. Pie izejas no džokera sekcijas galvenajā trasē esošajām Braucējam ir prioritāte. (Dalībnieku sapulcē definēs džokera sadaļas beigas)
	-5 punkti no kvalifikācijas punktu summas vai izslēgts no brauciena
	Sacensību galvenais tiesnesis

	101.11.
	Uzsišana/sagriešana/izspiešana, kā rezultātā notiek apdzīšana:

· Cietušais sportists spēj turpināt braucienu un finišē attiecīgo braucienu aiz sportista, kurš izraisīja situāciju

· Cietušais sportists spēj turpināt braucienu, bet vēlāk izstājas no brauciena (cita iemesla dēļ) vai finišē priekšā vainīgajam sportistam

· Cietušais sportists kontakta dēļ nespēj turpināt braucienu
	Attiecīgajā braucienā aizliek aiz cietušā sportista

-5 punkti no kvalifikācijas punktu summas (Finālbraucienā – novieto kā pēdējo no finišējušiem)

Izslēgts no brauciena
	Sacensību galvenais tiesnesis

	101.12.
	Ja sportists aizstāv savu pozīciju pagriezienā vai taisnē, viņam ir jāievēro trases robežas un jānodrošina, ka apdzenošais braucējs, ja tas ir pietiekami blakus, nav spiests izbraukt ārpus trases:

· Cietušais sportists spēj turpināt braucienu pēc attiecīgās situācijas

· Cietušais sportists kontakta dēļ nespēj turpināt braucienu
	-5 punkti no kvalifikācijas punktu summas (Finālbraucienā – novieto kā pēdējo no finišējušiem)

Izslēgts no brauciena
	Sacensību galvenais tiesnesis

	101.13.
	Nopietnu kļūdu vai kontroles trūkumu atkārtošanās pār automašīnu, piemēram, atkārtota izbraukšana no trases, sagriešanās vai novēlotas bremzēšana vai apdzīšanas manevrs, kā rezultāta izraisīta sadursme(es). Arī braukšana trases pretējā virzienā.
	Pirmais ziņojums: Brīdinājums vai -5 punkti no kvalifikācijas punktu summas

Nākamais ziņojums:

Izslēgts no brauciena
	Sacensību galvenais tiesnesis

	101.14.
	Jebkurā brauciena laikā nav atļauts vadīt nevienu automašīnu nevajadzīgi lēnām, nepareizi vai tādā veidā, kas tiek uzskatīts par potenciāli bīstamu citiem braucējiem.
	Pirmais ziņojums: Brīdinājums vai -5 punkti no kvalifikācijas punktu summas

Nākamais ziņojums:

Izslēgts no brauciena
	Sacensību galvenais tiesnesis

	101.15.
	Aizliegta riteņu spolēšana pirms brauciena sākuma (Izņemot, ja dalībnieku sapulcē pateikts citādāk)
	Brīdinājums vai izslēgts no brauciena
	Sacensību galvenais tiesnesis

	101.16.
	Automašīnas apstādināšana trasē brauciena laikā, droša izkāpšana un izbraukšana no trases:

· Jebkurš braucējs, kurš izbrauc no trases tāpēc, ka nevar saglabāt sacīkšu ātrumu, tas jādara savlaicīgi, un viņš ir atbildīgs par to, lai manevrs tiktu veikts droši. 

· Ikvienam braucējs, kurš plāno izbraukt no trases pēc finiša karoga parādīšanas, jāpārliecinās, ka tas ir droši, un viņš ir atbildīgs par manevra drošu izpildi.
	Pirmais ziņojums: Brīdinājums vai -5 punkti no kvalifikācijas punktu summas

Nākamais ziņojums:

Izslēgts no brauciena
	Sacensību galvenais tiesnesis

	101.17.
	Nedroša atgriešanās trasē/braukšanas trajektorijā, kā rezultātā rodas kontakts vai otram sportistam, lai izvairītos ir jāveic straujš, iepriekš neparedzēts manevrs:
· Cietušais sportists spēj turpināt braucienu pēc attiecīgās situācijas

· Cietušais sportists kontakta dēļ nespēj turpināt braucienu
	Brīdinājums vai -5 punkti no kvalifikācijas punktu summas (Finālbraucienā – novieto kā pēdējo no finišējušiem)

Izslēgts no brauciena
	Sacensību galvenais tiesnesis

	101.18.
	Trajektorijas maiņa pēc starta, kā rezultātā rodas kontakts vai otram sportistam, lai izvairītos ir jāveic straujš, iepriekš neparedzēts manevrs (Dalībnieku sapulcē tiks definēts, līdz kurai vietai nedrīkst mainīt trajektoriju):
· Cietušais sportists spēj turpināt braucienu pēc attiecīgās situācijas

· Cietušais sportists kontakta dēļ nespēj turpināt braucienu
	Brīdinājums vai -5 punkti no kvalifikācijas punktu summas (Finālbraucienā – novieto kā pēdējo no finišējušiem)

Izslēgts no brauciena
	Sacensību galvenais tiesnesis

	101.19.
	Pāragrs starts:
· Kvalifikācijas braucienā:
· Pusfinālā un finālā:

·                            Pirmo reizi

·                             Otro reizi


	Saņem -5 punktus    no kvalifikācijas punktu summas
Džokera apli braucējs izbrauc divas raizes (vai nevienu reizi, ja Džokera aplis ir īsāks attiecībā pret pamattrasi)

Izslēgts no brauciena
	Sacensību galvenais tiesnesis

	101.20.
	Nokavēšanās uz tehnisko pārbaudi
	15 EUR
	Sacensību galvenais tiesnesis

	101.21.
	Neierašanās uz dalībnieku sapulci
	50 EUR
	Sacensību galvenais tiesnesis

	101.22.
	Nepiederošas personas atrašanās starta zonā (bez uzaicinājuma no galvenā tiesneša)
	50 EUR
	Sacensību galvenais tiesnesis

	101.23.
	Neatbilstošas degvielas vai riepu lietošana
	Aizliegts startēt
	Sacensību galvenais tiesnesis

	101.24.
	Ātruma neievērošana dalībnieku parkā/ Agresīva braukšana pa dalībnieku parku
	50 EUR, var tikt piemērots cits sods pēc sacensību komisāra lēmuma
	Sacensību galvenais tiesnesis

	101.25
	Neierašanās uz apbalvošanu, Neierodoties uz apbalvošanu braucēja kombinezonā.
	nesaņem balvas
	Organizators

	101.26.
	Agresīva/neētiska runāšana ar sacensību oficiālu personu (sacensību vadību, trases tiesnesi) 
	Līdz izslēgšanai no sacensībām
	Sacensību komisārs



	101.27.
	Ja Dalībniekam vai oficiālajai personai pārbaudes laikā tiek konstatēta alkohola koncentrācija asinīs un izelpotajā gaisā un konstatējams narkotisko vai citu apreibinošo vielu iespaids.
	Izslēgts no sacensībām

Diskvalifikācija atbilstoši Kodeksa nosacījumiem.
	Sacensību komisārs

Pēc sacensībām Komisijas padome


102. Tikai  braucējs  un/vai  tā  pieteicējs  sacensību  laikā  ierodas  pie  sacensību  oficiālajām personām, lai pieprasītu skaidrojumus, iesniegtu rakstiskus iesniegumus, protestus, video pierādījumus (ne vairāk kā divus), un apelācijas Kodeksā noteiktā kartībā.

VIII. PROTESTI UN APELĀCIJAS

103. Protesta un apelācijas iesniegšanas, izskatīšanas kārtība notiek saskaņā ar Kodeksa 11. un

12. nodaļu.

104. Tiesības iesniegt protestu un/vai apelācijas iesniegumu ir tikai sportistam vai pieteicējam.

105. Jebkurš protests rakstiskā veidā jāiesniedz sacensību galvenajam tiesnesim vai sacensību komisāram. Protestā jānorāda Kodeksā vai nolikumā ietvertu noteikumu pārkāpums vai, ja LAF Kodeksā vai nolikumā attiecīgais jautājums nav iekļauts, - vispārēju sporta principu pārkāpums. Jebkuram protestam ir jāpievieno garantijas nauda 300 EUR apmērā. Ja garantijas nauda netiek iemaksāta, protests netiek pieņemts.

106. Ja protesta izskatīšanai nepieciešama automašīnas detaļu demontāža un  atkārtota montāža, no protesta iesniedzēja jāpieprasa garantijas nauda 300 EUR apmērā.

107. Izdevumus, kas radušies automašīnas demontāžas procesā, sedz:

· protesta iesniedzējs, ja protests nav bijis pamatots,

· dalībnieks, pret kuru iesniegts protests, ja protests ir bijis pamatots.

108. Protesta iesniegšanas termiņi:

· protests par distances garumu vai trases stāvokli jāiesniedz 30 minūšu laikā pēc starta saraksta publicēšanas uz oficiālā informācijas stenda, bet ne vēlāk kā  līdz sacensību (brauciena) startam;
· protests par pieteicēja vai braucēja piedalīšanos sacensībās vai starta sarakstu jāiesniedz 30 minūšu laikā pēc starta saraksta publicēšanas uz oficiālā informācijas stenda, bet ne vēlāk kā līdz sacensību (brauciena) startam;

· protests par lēmumu par sacensību automašīnas neatbilstību jāiesniedz nekavējoties pēc šī lēmuma paziņošanas pieteicējam;

· protests par cita pieteicēja pieteiktas sacensību automašīnas neatbilstību jāiesniedz ne vēlāk kā 15 minūtes pēc attiecīgās sacensību automašīnas finiša.

· protests par sporta tiesneša vai citas oficiālās personas lēmumu, pret sacensību norisi vai rezultātiem jāiesniedz ne vēlāk kā 30 minūtes pēc pagaidu rezultātu paziņošanas.

109. Protestu var iesniegt pēc noteiktā termiņa tikai gadījumā, ja komisārs atzinis iesniegšanas termiņa kavējuma iemeslu par objektīvu un pamatotu.

110. Par sporta tiesneša pienākumu ietvaros pieņemtu fakta tiesneša lēmumu protests netiek pieņemts.

IX. INDIVIDUĀLAIS VĒRTĒJUMS, APBALVOŠANA

111. Sacensību  posms  tiek  iekļauts  attiecīgās  klases  Kausa  kopvērtējumā,  ja  klasē  ir piedalījušies vismaz 7 braucēji un iekļauti ieskaitē vismaz 3 posmi.
112. Kausa izcīņas individuālās ieskaites uzvarētājs tiek noteikts, summējot visu posmu iegūtos punktus;

113. Kausa posmā ieskaites punkti individuālajā vērtējumā tiek piešķirti pēc punktu sistēmas: 20-17-15-13-12-11-10-9-8-7-6-5-4-3-2-1, kur 20 punktu ir par 1. vietu, 1 punkts par 16. vietu. Sportists tiek klasificēts (saņem vietu noslēguma rezultātos), ja ir startējis vismaz vienā braucienā, neskaitot brīvos treniņus.

114. Kausa individuālajā vērtējumā tiek summēti visu Kausa kopvērtējumā iekļauto posmu rezultāti. Vienādas ieskaites punktu summas gadījumā noteicošais ir lielāks Kausā iegūto labāko vietu skaits. Ja arī šis rādītājs ir vienāds – izšķirošais ir pēdējā ieskaites posma, kurā startējis vismaz viens no iesaistītajiem braucējiem, rezultāts. Kausa individuālajā kopvērtējumā apbalvo pirmo trīs vietu ieguvējus.

115. Krosa komisijas kausa kopvērtējumā apbalvo:

· Nacionālās klases 1.- 3. vietas ieguvēju, pie nosacījuma, ja izpildīti p.111 kritēriji.

· 4WD klases 1.-3. vietas ieguvēju,  pie nosacījuma, ja izpildīti p.111 kritēriji.
X. PAPILDUS INFORMĀCIJA

116. Bīstama pārvietošanas dalībnieku parkā ar motorizētiem transporta līdzekļiem (skūteri, mopēdi un tml.), kas rada apdraudējumu citām personām un mantai tiek piešķirts – sods 50 EUR apmērā.

117. Katrs braucējs un/vai  pieteicējs ir  atbildīgs par vismaz 5 kg tilpuma ugunsdzēšamā aparāta atrašanos sasniedzamā vietā viņa personiskās komandas dalībnieku stāvvietā.

118. Katram braucējam jānodrošina viņa komandai rezervētajā vietā, kur tiek veikti darbi ar viņa automašīnu, noklāts plastikāta paklājs (ne mazāks par 4m × 5m), lai tādā veidā izvairītos no vides piesārņošanas nejaušas eļļas, degvielas vai cita tehniska šķidruma noplūdes.

119. Katrs braucējs un/vai  pieteicējs ir  atbildīgs par to, lai viņa nometnes vietā dalībnieku parkā pēc plkst.23:00 tiktu ievērots klusums.
Krosa komisijas padome vēl Jums veiksmīgu sezonu!
